OzLabs/hebrew-wiki-articles huggingface dataset:
התזמורת הנשיאותית של רוסיה

ממוזער
נעימת הנושא הנשיאותית המנוגנת בכל עת ש[[נשיא רוסיה נכנס.]]
התזמורת הנשיאותית של שירות פיקוד הקרמלין של מוסקבה של שירות האבטחה הפדרלי של הפדרציה הרוסית (ברוסית: Президентский оркестр Службы коменданта Московского Кремля Федеральной службы охраны Российской Федерации) היא הלהקה המוזיקלית העיקרית במהלך אירועים רשמיים בעלי חשיבות לאומית, כולל בטקס השבעתו של נשיא הפדרציה הרוסית. התזמורת כוללת 140 נגנים מקצועיים.

== היסטוריה ==
התזמורת הנשיאותית נוצרה לראשונה ב-8 באוגוסט 1918 כתזמורת רשמית של הקרמלין. במשך השנים הוא נקרא תזמורת משרד מפקד הקרמלין של מוסקבה, תזמורת המופת של משרד מפקד הקרמלין ותזמורת הקרמלין. ב-1938 התזמורת אורגנה מחדש ופועלת מאז ברציפות.

ב-11 בינואר 1993 שונה שמו לתזמורת הנשיאותית של מפקד משרד הקרמלין של מוסקבה של מינהל האבטחה הראשי של הפדרציה הרוסית. מאוחר יותר שונה שמה לתזמורת הנשיאותית של שירות מפקד הקרמלין של מוסקבה של שירות האבטחה הפדרלי של הפדרציה הרוסית. התזמורת משתתפת בטקסים ממלכתיים בכירים, בפרט היא מלווה את ביקוריהם של ראשי מדינות וממשלה ברוסיה. הסולנים מכירים את ההמנונים של רוב מדינות העולם. בנוסף, התזמורת משתתפת בקבלות פנים המוקדשות לחגים, תאריכים חשובים ואירועים בהשתתפות ראש המדינה. מספר חברי התזמורת והרכבה תלוי בסוג האירועים. כך למשל התזמורת הסימפונית מלווה קבלות פנים, טקסי פרסים, ארוחות צהריים והתזמורת הנשיאותית הרוסית היא אחת התזמורות הצבאיות הבודדות בעולם שיש להן מערך סימפוני.

התזמורת הופיעה עם נגנים מפורסמים, שהרפרטואר שלהם רחוק מלהיות קלאסי כמו קן הנסלי, אוריה היפ, סקורפיונז ולהקת הרוק אריה (עמה התזמורת שיתפה פעולה בהקלטת הסינגל Paradise Lost וקליפ בשם זהה). התזמורת הקליטה מוזיקה ל-40 סרטים, מופעי דרמה, אירועי ספורט, כולל המשחקים האולימפיים במוסקבה. התזמורת ממוקמת במגדל טרויצקאיה בקרמלין, שם ממוקמים אולפני ההקלטות, המשרדים וחדרי התזמורת.

== קישורים חיצוניים ==
* [http://fso.gov.ru/struktura/p4.html התזמורת הנשיאותית], באתר שירות האבטחה הפדרלי

קטגוריה:שירות האבטחה הפדרלי הרוסי
קטגוריה:תזמורות רוסיות
Super Mario Sunshine

Super Mario Sunshine הוא משחק הרפתקאות מסוג עולם פתוח, שפותח ושווק על ידי חברת נינטנדו עבור קונסולת הגיימקיוב בשנת 2002. 
זהו משחק התלת מימד השני בסדרת סופר מריו אחרי סופר מריו 64 משנת 1996. המשחק בוים על ידי יושיאקי קואיזומי וקנטה אוסואי, הופק על ידי שיגרו מיאמוטו וטקאשי טזוקה ואת התסריט כתב מאקוטו וואדה. המשחק נמכר ביותר מחמישה מיליון עותקים ברחבי העולם עד שנת 2006, מה שהופך אותו לאחד ממשחקי הגיימקיוב הנמכרים ביותר.

==עלילה ומשחקיות==
מריו והנסיכה פיץ' מגיעים לאי הטרופי דֶלפינו כדי לנפוש שם, אך מגלים לחרדתם שהוא זוהם כולו בנוזל מוזר ומושחת בגרפיטי. מריו נעצר על ידי תושבי האי בטענה שראו אותו מזהם את האי. בעזרת ה-F.L.U.D.D (משאבת מים מתקדמת) שמצא, משימתו של מריו היא לנקות את האי דלפינו, להוכיח את חפותו, ולהחזיר את האי למצבו הקודם. העלילה מסתבכת בהמשך המשחק כשמריו צל (Shadow Mario), אשר זה באוזר ג'וניור שהתחפש, מופיע וחוטף את הנסיכה פיץ'. מלבד מריו, גם יושי נתון לשליטת השחקן. ליושי יכולות שונות משל מריו, והוא נמס במגע עם מים ונעלם אם לא מאכילים אותו בפירות. מריו צריך לאסוף כמה שיותר כוכבי זהב (Shine Sprite) כדי להחזיר את האור לאי ולקבל תוספות בסוף המשחק. השחקן צריך למצוא כוכבי זהב בדרכים רבות, לדוגמה: לפי מטבעות זהב (יותר ממאה), מטבעות כחולים ואדומים (יותר מעשרה), מסתורים בשלבים, שלבי בונוס ועוד.

==הפצה==
סופר מריו סאנשיין יצא ביפן ב-19 ביולי 2002. מאוחר יותר המשחק יצא בארצות הברית ב-26 באוגוסט 2002. המשחק יצא מחדש כחלק מ-Player's Choice בשנת 2003.

==גרסת נינטנדו סוויץ'==
ב-18 בספטמבר 2020, המשחק יצא לצד Super Mario 64 ו-Super Mario Galaxy בחבילת Super Mario 3D All-Stars לנינטנדו סוויץ'.

==ביקורות==
המבקרים שיבחו את הגרפיקה ואת הפסקול של המשחק, אם כי חלק מתחו ביקורת על מצלמת המשחק.

==קישורים חיצוניים==
* 

קטגוריה:משחקי וידאו משנת 2002
קטגוריה:משחקי עולם פתוח ממוחשבים
קטגוריה:משחקי פלטפורמות ממוחשבים
קטגוריה:סופר מריו
קטגוריה:משחקי גיימקיוב
קטגוריה:משחקי וידאו שפותחו ביפן
אנאטולי קוזנצוב

מייג'ור-גנרל אנטולי איוואנוביץ' קוזנצוב (נולד ב-16 בנובמבר 1957 קוברוב, מחוז ולדימיר) הוא איש ק.ג.ב. לשעבר, שימש כמאבטחו של בוריס ילצין, לאחר מכן ראש הביטחון הנשיאותי וראש שירות הביטחון של נשיא הפדרציה הרוסית.<ref>[http://eurasian-defence.ru/?q=node/4723 Кузнецов, Анатолий Иванович]</ref>

== ביוגרפיה ==
הוא בוגר בית הספר הגבוה של הק.ג.ב.<ref>[http://www.agentura.ru/dossier/Russia/people/kuznecovai/?print=Y Кузнецов, Анатолий Иванович. Бывший начальник Управления безопасности Президента ФСО]</ref> כיהן כקצין במנהל התשיעי של הק.ג.ב בברית המועצות (שהיה אחראי לאבטחת אישים. עבד בשירות הביטחון של נשיא הפדרציה הרוסית (והיה מאבטחו האישי של ילצין). שימש כראש שירות הביטחון הנשיאותי.
==קישורים חיצוניים==

== הערות שוליים ==

קטגוריה:אנשי שירות האבטחה הפדרלי הרוסי
קטגוריה:רוסים שנולדו ב-1957
יבגני מורוב

גנרל הצבא יבגני אלכסייביץ' מורוב (נולד ב-18 בנובמבר 1945, זווניגורוד) הוא איש השירותים החשאיים הרוסים, שימש כמנהל שירות האבטחה הפדרלי של הפדרציה הרוסית בין ה-18 במאי 2000 עד ל-26 במאי 2016.

== ביוגרפיה ==
נולד בעיר זווניגורוד שבמחוז מוסקבה בוגר המכון הטכנולוגי של לנינגרד לתעשיית הנייר ולאחר מכן הוכשר במכון ההכשרה של הק.ג.ב.. שירת בגופי הוועדה לביטחון המדינה של ברית המועצות מאז 1971. בשנת 1974 הוא הועבר למינהלת הראשי הראשון של הק.ג.ב. (ביון). שהה במשך שלוש שנים וחצי במסגרת השירות באחת ממדינות דרום מזרח אסיה.

ב-1992 עד 1997 עמד בראש מספר מחלקות אזוריות של משרד הביטחון ולאחר מכן של השירות הפדרלי למודיעין מסכל ולאחר מכן במסגרת שירות הביטחון הפדרלי של הפדרציה הרוסית בסנקט פטרבורג, עמד בראש הסניף האזורי של הארגון בנפת האדמירליות בסנקט פטרבורג. בשנת 1997 מונה לסגן ראש מנהלת שירות הביטחון הפדרלי בסנקט פטרבורג ובמחוז לנינגרד. בשנת 1998 הועבר למטה הארגון במוסקבהומונה לסגן ראש המחלקה לביטחון כלכלי של שירות.

ב-18 במאי 2000 עד 26 במאי 2016 שימש כראש שירות האבטחה הפדרלי, היחידה הרוסית לאבטחת אישים. על פי צו נשיא הפדרציה הרוסית בשנת 2004, מורוב קודם לדרגת גנרל הצבא. לראשונה בהיסטוריה של השירותים החשאיים הסובייטיים והרוסיים זכה ראש שירות חשאי בדרגה כה גבוהה. עצם צמיחתו של מורוב לדרגה זו הייתה מהירה, שכן בזמן מינויו למנהל שירות האבטחה הפדרלי של רוסיה בשנת 2000 היה בדרגת גנרל-מייג'ור.

בצעירותו עסק באגרוף, היה בעל הישגים ספורטיביים. במשך מספר שנים שימש מורוב בראש מועצת הנאמנים של איגוד האגרוף הרוסי. ב-27 ביוני 2007 נבחר לנשיא איגוד האגרוף הרוסי.<ref></ref> בנובמבר-דצמבר 2009 התפטר מתפקיד נשיא איגוד האגרוף הרוסי ועמד בראש ועדת הפיקוח העליונה שלו.<ref></ref><ref></ref> הוא גם היה חבר בוועד הנאמנים של אגודת הספורט "דינמו".

הוא פוטר מהשירות הצבאי ב-15 בנובמבר 2010, תוך שמירה על תפקיד מנהל שירות האבטחה הפדרלי ובכך הפך לאישיות אזרחית. ב-26 במאי 2016 חתם נשיא רוסיה ולדימיר פוטין על צו על שחרורו של מורוב מתפקיד מנהל שירות האבטחה הפדרלי ומאז 26 במאי 2016, משמש כיו"ר דירקטוריון חברת הנפט זארובז'נפט.

== חיים אישיים ==
הוא נשוי. בנו אנדריי מורוב שימש כיו"ר מועצת המנהלים של חברת הרשת הפדרלית.

== קישורים חיצוניים ==

* [http://news.yandex.ru/people/murov_evgenij.html דיוקן] באתר Yandex
== הערות שוליים ==

קטגוריה:אנשי שירות האבטחה הפדרלי הרוסי
קטגוריה:אנשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:גנרלי ארמייה (הפדרציה הרוסית)
קטגוריה:גנרלים רוסים
קטגוריה:בוגרי אוניברסיטאות ומכללות ברוסיה
קטגוריה:מוסקבה: אישים
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1945
ויקטור זולוטוב

ויקטור וסילייביץ' זולוטוב (ברוסית: Виктор Васильевич Золотов; נולד ב-27 בינואר 1954) הוא מנהל המשמר הלאומי של רוסיה וחבר מועצת הביטחון של רוסיה. שימש במשך שנים כמאבטחו של ולדימיר פוטין, במסגרת עבודתו בשירות הביטחון הנשיאותי.

== ביוגרפיה ==
ויקטור זולוטוב, ולדימיר פוטין ושייח' [[חמד בן ח'ליפה אאל ת'אני בקטר. 12 בפברואר 2007.]]
זולוטוב נולד בסאסובו שבמחוז ריאזאן למשפחה ממעמד הפועלים ועבד כעובד פלדה.

בשנות התשעים התקבל לעבודה כשומר ראשו של ראש עיריית סנקט פטרבורג אנטולי סובצ'ק. בתפקיד זה הוא פגש את ולדימיר פוטין, שהיה סגן ראש העיר בתקופה זו. זולוטוב הפך לשותף של נשיא רוסיה לעתיד באגרוף וג'ודו, ו"כל פעם שפוטין מופיע בפומבי, אפשר היה לזהות את זולוטוב כשהוא צועד מאחוריו".

זולוטוב שירת גם בשירות האבטחה הפרטי של רומן צפוב לפני הרעלתו של צפוב על ידי חומר רדיואקטיבי לא ידוע. זולוטוב עבד אז בסוכנות בלטיק אסקורט. הסוכנות הוקמה בשנת 1992, על פי עצתם של זולוטוב, שלטענתו פיקח על הסוכנות מאוחר יותר. הסוכנות סיפקה הגנה לבכירים בסנקט פטרבורג, כולל ראש עיריית העיר אנטולי סובצ'ק ומשפחתו, וכן לסגן ראש העיר ולדימיר פוטין.<ref name="NovayaGazeta27032005"></ref><ref>Dawisha 2014, p. 132</ref>

בין השנים 2000–2013, הוא היה ראש האבטחה של ראש ממשלת רוסיה ונשיא רוסיה ולדימיר פוטין ופיקד על קציני האבטחה המוכרים ברוסיה כ"גברים בשחור" מכיוון שהרכיבו משקפי שמש שחורים ולבשו חליפות שחורות לגמרי. הם השתמשו במגוון כלי נשק כולל משגרי רקטות ניידים.

בשנת 2014 מונה למפקד כוחות הפנים של משרד הפנים של רוסיה שנועדו לפזר הפגנות. ב-5 באפריל 2016 מונה זולוטוב למפקד העליון של המשמר הלאומי של רוסיה ופוטר מתפקידיו הקודמים ועל פי צו נשיאותי מונה לחבר קבוע במועצה לביטחון לאומי.<ref></ref>

באפריל 2018 הטילה ארצות הברית סנקציות עליו ועל 23 אזרחים רוסים אחרים.<ref></ref><ref></ref>

באוגוסט 2018 הפך זולוטוב לדמות עיקרית בסרטון חקירה של הקרן למאבק בשחיתות, אלכסיי נבלני טען שהוא גנב לפחות 29 מיליון דולר בחוזי רכש עבור המשמר הלאומי של רוסיה. עד מהרה נכלא נבלני, רשמית בגין עריכת מחאות לא חוקיות בינואר 2018. ויקטור זולוטוב פרסם הודעת וידאו ב-11 בספטמבר, שבו קרא את נבלני לדו-קרב והבטיח להכין ממנו "בשר טחון עסיסי".<ref></ref><ref></ref>

== לקריאה נוספת ==
* 

== קישורים חיצוניים ==

* [http://www.peoples.ru/state/politics/viktor_zolotov/ ויקטור זולוטוב]

== הערות שוליים ==

קטגוריה:סנקט פטרבורג: אישים
קטגוריה:מקבלי עיטור ההצטיינות למען המולדת
קטגוריה:גנרלי ארמייה (הפדרציה הרוסית)
קטגוריה:אנשי שירות האבטחה הפדרלי הרוסי
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:מקבלי עיטור הידידות (רוסיה)
קטגוריה:רוסים שנולדו ב-1954
לאסינה טראורה (כדורגלן בורקינאי)

לאסינה שאמסטה סודין פרנק טראורה (בצרפתית: Lassina Chamste Soudine Franck Traoré; נולד ב-12 בינואר 2001 בבובו-דיאולסו שבבורקינה פאסו) הוא כדורגלן בורקינאי המשחק בעמדת החלוץ בקבוצת שחטאר דונצק מליגת העל האוקראינית ובנבחרת בורקינה פאסו.

== חיים אישיים ==
אמו של טראורה היא כדורגלנית עבר, והייתה קפטנית נבחרת הנשים של בורקינה פאסו. בן דודו הוא הכדורגלן ברטרנד טראורה.

== קריירת מועדונים ==
=== תחילת הקריירה ===
טראורה נולד בבובו-דיאולסו שבבורקינה פאסו והחל לשחק במחלקת הנוער של המועדון המקומי רהימו. לאחר מכן שיחק במחלקת הנוער של אייאקס קייפטאון מדרום אפריקה.

=== אייאקס ===
בחודש ינואר 2019 חתם טראורה על חוזה לשלוש עונות וחצי באייאקס מליגת העל ההולנדית. ב-12 במאי 2019 הוא ערך את הופעת הבכורה שלו במועדון, כשהחליף את קלאס יאן הונטלאר בניצחון 4-1 על אוטרכט במסגרת המחזור ה-34 בליגה לעונת . זו הייתה הופעתו היחידה בעונה זו.

ב-22 בדצמבר 2019 הבקיע טראורה את שער הבכורה שלו במועדון, בניצחון 6-1 על דן האג במסגרת המחזור ה-18 בליגה לעונת . בעונה זו ערך טראורה תשע הופעות ליגה והבקיע שני שערים, ובעונת הוסיף 12 הופעות ליגה ושבעה שערים.

=== שחטאר דונצק ===
ב-18 ביוני 2021 חתם טראורה בשחטאר דונצק מליגת העל האוקראינית. ב-24 ביולי ערך טראורה את הופעת הבכורה שלו במועדון, בניצחון 2-1 על אינהולץ במסגרת המחזור בליגה לעונת . במשחק זה הבקיע את שער הבכורה שלו במועדון.

== קריירה בינלאומית ==
ב-4 במאי 2017 ערך טראורה את הופעת הבכורה שלו בנבחרת בורקינה פאסו, בתיקו 1-1 נגד נבחרת בנין במשחק ידידות. במשך זה הבקיע טראורה את שער הבכורה שלו בנבחרת.

== תארים ==
;אייאקס
* אליפות הולנד (2): 2018/2019, 2020/2021
* הגביע ההולנדי (2): 2018/2019, 2020/2021

== קישורים חיצוניים ==

==הערות שוליים==

קטגוריה:כדורגלנים בורקינאים
קטגוריה:חלוצי כדורגל בורקינאים
קטגוריה:כדורגלני אייאקס
קטגוריה:כדורגלני שחטאר דונצק
קטגוריה:כדורגלני נבחרת בורקינה פאסו
קטגוריה:ספורטאים זרים בהולנד
קטגוריה:ספורטאים זרים באוקראינה
קטגוריה:בורקינאים שנולדו ב-2001
איובה קוסיה

איובה קוסיה (באנגלית: Ayouba Kosiah; נולד ב-2 ביולי 2001 באלמרה שבהולנד) הוא כדורגלן ליברי-הולנדי המשחק בעמדת החלוץ בקבוצת נאק ברדה מליגת המשנה ההולנדית ובנבחרת ליבריה.

== קריירת מועדונים ==
קוסיה נולד באלמרה שבהולנד, וגדל במחלקות הנוער של אוטרכט ושל אלמיירה סיטי. בחודש אוגוסט 2021 חתם בנאק ברדה מליגת המשנה ההולנדית. ב-8 באוגוסט הוא ערך את הופעת הבכורה שלו במועדון, בתיקו 2-2 נגד פנלו במסגרת המחזור הראשון בליגה.

== קריירה בינלאומית ==
ב-3 בספטמבר 2021 ערך קוסיה את הופעת הבכורה שלו בנבחרת ליבריה, בהפסד 2-0 לנבחרת ניגריה במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:אלמיירה: כדורגלנים
קטגוריה:כדורגלנים ליברים
קטגוריה:חלוצי כדורגל ליברים
קטגוריה:כדורגלני נאק ברדה
קטגוריה:כדורגלני נבחרת ליבריה
קטגוריה:הולנדים שנולדו ב-2001
אדר והוד

אדר והוד (שמו מפארים עדת חבלו) הוא פיוט מסוג קיקלר, שחובר על ידי רבי שמעון בן יצחק הגדול, כחלק מהקדושתא "אמרתך צרופה" הנאמרת במנהג אשכנז בשחרית של היום השני של ראש השנה.

==מבנה הפיוט==
אדר והוד ממוקם כ"פיוט ה'" בקדושתא, ולכן הוא בעל מבנה של "קיקלר". ה"קיקלר" בנוי ממחרוזות משולשות (כל אחת מורכבת משלוש צלעות חורזות), שבמקרה הזה מסודרות באקרוסטיכון אלפביתי. הפיוט מתחלק לגושים של שלוש מחרוזות, ולאחר כל גוש קוטעת את הרצף "מחרוזת קדוש". מחרוזת הקדוש גם היא מחרוזת משולשת, אך היא חורגת מהמחרוזות הרגילות באקרוסטיכון ובמבנה, ומסתיימת תמיד במילה "קדוש". בעוד בקיקלרים אחרים יש לעיתים רק מחרוזת קדוש אחת או שתים, שחוזרות לאחר כל גוש כרפרן, בפיוט הזה יש שבע סטרופות פזמון, אשר אינן חוזרות על עצמן.

בשלב מוקדם התקבל המנהג לומר את מחרוזות הקדוש, מלבד במקומן המקורי בתוך הפיוט, גם לפניו, ככותרות לפיוט. בדורות האחרונים, קהילות רבות מדלגות על הפיוט עצמו, ומסתפקות באמירת מחרוזות הקדוש המשמשות כותרת. כך, הפיוט המלא שתחילתו במילים "אדר והוד", הפך לפיוט המכיל רק שבע פזמונות, ומכונה "שמו מפארים".

==תוכן הפיוט==
נושאיו העיקריים של הפיוט, כמו פיוטים אחרים לראש השנה, הם ענייני מלכויות זכרונות ושופרות. גושי המחרוזות, ובהתאמה גם הפזמונות שלהם, עוסקים לסירוגין בשלושה נושאים אלה.

==אמירת הפיוט==
הפיוט הוא חלק מהקדושתא הנאמרת ביום השני של ראש השנה. הפיוט המקביל לו בקדושתא הנאמרת ביום הראשון, אדרת ממלכה, מזכיר את תקיעת השופר, ומאידך, הפיוט "אדר והוד" מזכיר בפירוש את ההימנעות מתקיעת שופר בשבת. לכן, כאשר היום הראשון של ראש השנה חל בשבת, ובאותו יום לא תוקעים בשופר, מחליפים את הפיוטים, ואומרים את "אדר והוד", המזכיר את איסור התקיעה בשבת, ביום הראשון, וביום השני אומרים את "אדרת ממלכה". עם זאת, את החלק ב"אדר והוד" המזכיר גם הוא תקיעת שופר ("עמוסיך תוקעים...") ואת הפזמון השייך לו ("שבח מגדל עוז...") מדלגים בשבת, ומשלימים אותם ביום השני.

==לחן==
לפיוט לחן מקובל בקרב יהודי אשכנז. הלחן שימש בשימוש משני בהרבה פיוטים שונים, בעיקר בתפילות ימים נוראים. כך למשל קיקלרים אחרים בתפילת יום הכיפורים, קטעי הסליחות מחי ומסי, מכניסי רחמים, מרן דבשמיא ושומר ישראל, הפיוט מלך עליון אל דר במרום, הקטע "יחדשהו" בברכת החודש של חודש אלול, ושיר המעלות לימים נוראים.
בנוסף, הלחן משמש גם לפיוט אנעים זמירות ומוכר בעיקר בשימוש זה.

הפיוט "שמו מפארים" הולחן על ידי גולן ואך ובוצע על ידי משפחת ואך בדיסק "פיסת חיים".

==קישורים חיצוניים==

* 
* 
* [https://www.kolhalashon.com/new/Media/PlayShiur.aspx?FileName=1361980&Lang=Hebrew אדר והוד – חזן וקהל], באתר קול הלשון
* 

==הערות שוליים==

קטגוריה:פיוטי ראש השנה
קטגוריה:חלקי קדושתאות
קטגוריה:יצירות עם אקרוסטיכון
קטגוריה:פיוטי שמעון בן יצחק
אשמנו מכל עם

אשמנו מכל עם הוא פיוט קדום שנאמר כחלק מסדר אמירת הוידוי, ונועד לאפשר לחזור על הווידוי מספר פעמים. הפיוט נאמר ברוב קהילות ישראל (אצל יהודי ארצות האסלאם, אשכנז ותימן) כחלק מאמירת הסליחות, בסמוך לווידוי הנאמר בהן. המנהג המקורי הוא לחצות פיוט זה לשני חלקים שיחצצו בין הווידויים, וכך לומר וידוי שלוש פעמים (החלק הראשון מסתיים במילים "כוחנו לנכרים"). כיום, עקב התנגדות האר"י והגר"א להכפלת הווידוי (שנחשבת בעיניהם "כְּכֶלֶב שָׁב עַל קֵאוֹ"), הצטמצם המנהג לומר שלושה וידויים, ובקהילות רבות הפיוט נאמר ללא הכפלת הווידוי.

הפיוט אינו מחורז (סגנון התואם את קדמות הפיוט), והוא בנוי באקרוסטיכון אלפביתי.

תוכן הפיוט הוא וידוי, אך גם, ובעיקר, אזכור הצרות הרבות שמצאו את עם ישראל בעקבות החטא, כהבנה ששורש הצרות הוא החטא, ובדומה לנאמר בתורה: 

בעקבות פיוט זה חיבר רס"ג פיוטים נוספים שנועדו להכפיל את הווידוי, עד לאמירת שבעה וידויים. לפיוט לחנים שונים במנהגי כמה עדות.

הפיוט נאמר גם אצל יהודי תימן (ב"אשמורות") וכחלק מהתכלאל התפרש על ידי מהרי"ץ.

==מילות הפיוט==
הנוסח המובא כאן הוא כמנהג יהדות ארצות האסלאם. ביהדות אשכנז נאמר הפיוט בכמה שינויים.

==קישורים חיצוניים==

* [https://web.nli.org.il/sites/nlis/he/Song/Pages/Song.aspx?SongID=2872#1,14,6323,11 אשמנו מכל עם], באתר הפיוט והתפילה
* 
* שולמית אליצור, [https://openscholar.huji.ac.il/sites/default/files/jstudies/files/_file_1502018221.pdf?&~nfopt(fileDistorted=4421893855324541) למקורם של פיוטי הסליחות]

==הערות שוליים==

קטגוריה:סליחות
קטגוריה:יצירות עם אקרוסטיכון
קטגוריה:יצירות שמחברן אינו ידוע
קטגוריה:פיוטי יום הכיפורים
שפות גוראגה

שפות גוראגה (בגוראגה: ጉራጌ, בתעתיק [guragē], גם גוראגיה, גוראגיניה, וגוראגה אַף ጉራጌ አፍ) הן רצף ניבים בענף האתיו-שמי של משפחת השפות השמיות. שפות גוראגה מדוברות בפי אנשי גוראגה החיים באזור גוראגה שבמדינת האומות, הלאומים ועמי הדרום, במרכז אתיופיה.

== תיאור כללי ==
שפות גוראגה יוצרות את רצף הניבים גוראגה אַף. כמעט כל הניבים מובנים הדדית עם ניבים אחרים, מה שמצביע על כך שיש ביניהם קשר בסיסי ושמקורם בפרוטו-שפה אחת, פרוטו-גוראגה. השפות ברצף גוראגה שייכות לקבוצת השפות האתיו-שמיות הדרומיות, בענף השמיות הדרומיות שבמשפחה השמית.

יש שלוש קבוצות משנה של ניבים: המזרחיים, הצפוניים והמערביים. שפות גוראגה המזרחיות קרובות לשפות הררית וגאפאת, בעוד ששפות גוראגה הצפוניות והמערביות קרובות זו לזו. מעבר לכך, קיימת אי הסכמה על מיון השפות והניבים הכלולים ב"גוראגה אף" (ראו להלן).

שפות גוראגה נכתבות בכתב געז ההברתי, עם התאמות ייחודיות לשפות אלה, וכתב מותאם זה כולל 44 אותיות-הברה נפרדות.

== מיון השפות והניבים ==
אין הסכמה גורפת על המיון של חלק מהשפות הכלולות ב"גוראגה אף".

=== המיון על פי גלוטולוג ===
גלוטולוג מציע את המיון כברשימה להלן, ובה השפות והקבוצות הכלולות ב"גוראגה אף" מודגשות:

* האתיו-שמיות הדרומיות
** האתיו-שמיות הדרומיות החוצות (טרנסוורסליות)
*** אמהרית–ארגובית
**** אמהרית
**** ארגובית
*** הררית–גוראגה המזרחיות
**** הררית
**** גאפאת
**** שפות גוראגה המזרחיות
***** סילטית
***** וולאנית
***** זאי (זוואי)
** האתיו-שמיות הדרומיות החיצוניות (פריפריאליות)
*** שפות גוראגה הצפוניות
*** שפות גוראגה המערביות

=== המיון על פי אתנולוג ===
מאגר אתנולוג חולק על המיון של גלוטולוג, ובמקום זאת ממיין את השפות האתיו-שמיות הדרומיות כפי התרשים להלן. השפות הכלולות ב"גוראגה אף" מודגשות בו:

* האתיו-שמיות הדרומיות
** האתיו-שמיות הדרומיות החוצות (טרנסוורסליות)
*** אמהרית–ארגובית
**** אמהרית
**** ארגובית
*** הררית–גוראגה המזרחיות
**** הררית
**** גאפאת
**** סילטית
**** וולאנית
**** זאי (זוואי)
** האתיו-שמיות הדרומיות החיצוניות (פריפריאליות)
*** קבוצת "נ"
**** סודו (קיסתאנית), ניבים: סודו, גוֹגּוֹת (דוֹבּי)
*** קבוצת "תת"
**** אינור
**** מסמס
**** מסקאן
**** סבת-בית, ניבים: צ'חה, אז'ה, גוּמֵר, גוּרָה, מוּחר

== לקריאה נוספת ==

קטגוריה:ערכים שבהם תבנית בריטניקה אינה מתאימה
קטגוריה:אתיופיה: שפות
קטגוריה:שפות אתיו-שמיות
קטגוריה:בלשנות שמית
שפות אגאו

שפות אַגַאוּ (agaw) הן ענף השפות הכושיות המרכזיות, במשפחת השפות הכושיות (שבמשפחת-העל האפרו-אסיאתית) המדוברות בפי מספר קבוצות אתניות באתיופיה וקבוצה נוספת באריתריאה. בנוסף לקיומן כשפות עצמאיות, שפות אגאו מהוות את לשונות התשתית העיקריות שמשפיעות על אמהרית ועל השפות האתיו-שמיות האחרות, החיות במחיצתן.

== מיון ==
השפות הכושיות המרכזיות מסווגות כדלקמן (על פי אפליארד):
* אַוְּנְגִי (Awngi, דרום אגאו) מדוברת מדרום-מערב לאגם טאנה. זו שפת אגאו הגדולה ביותר, עם למעלה מ-350,000 דוברים.
** ? קוּנְפַל (Kunfal) מדוברת מערבית לאגם טאנה, עדיין אינה מתועדת היטב, אך ככל הנראה ניב של אוונגי.<ref>Joswig, Andreas and Hussein Mohammed (2011). [https://www.sil.org/system/files/reapdata/47/48/71/47487126751402247272257693921708804224/silesr2011_047.pdf A Sociolinguistic Survey Report; Revisiting the Southern Agaw Language areas of Ethiopia]. SIL International. SIL Electronic Survey Reports 2011-047.</ref>
* שפות אגאו הצפוניות:
** בילן–ח'מתנגה:
*** בילן (אגאו צפונית) מדוברת בפי כ-70,000 איש, באריתריאה סביב העיר קרן, ובמזרח סודאן סביב העיר כסאלה.
*** ח'מתנגה (אגאו מרכזית), הקרויה גם חַ'מיר או חַ'מְתָה, מדוברת בפי 143,000 איש בצפון מדינת אמהרה באתיופיה.
** קימנת (אגאו מערבית) כמעט נכחדה, מדוברת בפי הקמנתים במחוז צפון גונדר באתיופיה. הניבים:
*** הניב קווארה מדובר בפי קהילת ביתא ישראל היהודית, שעלתה לישראל מנפת קווארה
*** הניב כיילה כבר נכחד, דובר בעבר בפי מקצת מקהילת ביתא ישראל. הניב נמצא על הרצף בין קימנת וח'מתנגה.

== כתיבה ==
שפות אגאו נכתבו בעבר ועדיין נכתבות כיום. טקסטים מימי הביניים המכילים קטעים בשפת קימנת, שמורים ברובם במוזיאונים בישראל. חומר היסטורי זמין גם בשפת ח'מתנגה, וגם מסורות פולקלור נכתבו בשפת אוונגי.

בעת המודרנית, יוצא לאור עיתון בשפת בילן המודרנית בעיר קרן באריתריאה.

== פונולוגיה ==
השפות הכושיות המרכזיות ייחודיות בקיומם של העיצורים /ŋ/, /ɣ/, /z/, ושל תנועות מרכזיות.

מאידך, בניגוד לשפות אחרות באזור, אין בשפות אגאו הפונמות: עיצורים מסודקים, מפונמים או מלועלעים או העיצור החכי-אפי /ɲ/, ואין בהן התופעות הפונולוגיות הכפלת עיצורים או תנועות ארוכות.<ref>Zelealem, [Mollaligne] Leyew. 2020. Central Cushitic. In: Rainer Vossen and Gerrit J. Dimmendaal (eds.), The Oxford Handbook of African Languages. Oxford: Oxford University Press.</ref>

== ראו גם ==
* אנשי אגאו

== לקריאה נוספת ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שפות כושיות
שורש 37

שורש 37, או דה בּוּ (בסינית: 大部, פין-יין: Dà bù) הוא השורש השלושים-ושבעה של הכתב הסיני. פירושו "גדול", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 132 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:大-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:大-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:大-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:大-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |大夨
|-
| +1
| style="font-size: large;" |天太夫夬夭
|-
| +2
| style="font-size: large;" |央夯夰失夲夳头<sup>SC</sup> (=頭<small>->頁</small>)
|-
| +3
| style="font-size: large;" |夵夶(=比<small>->比</small>)夷夸(גם צורת SC של誇<small>->言</small>)夹<sup>SC</sup> (= 夾)夺<sup>SC</sup> (= 奪)夻夼
|-
| +4
| style="font-size: large;" |夽夾夿奀奁<sup>SC</sup> (= 奩)奂<sup>SC</sup> (= 奐)
|-
| +5
| style="font-size: large;" |奃奄奅奆奇奈奉奋<sup>SC</sup> (=奮)奌(=點<small>->黑</small>)奍奔
|-
| +6
| style="font-size: large;" |奎奏奐契奒奓奕奖<sup>SC</sup> (=獎<small>->犬</small>)
|-
| +7
| style="font-size: large;" |奊套奘奙奚
|-
| +8
| style="font-size: large;" |奛奜奝奞奟
|-
| +9
| style="font-size: large;" |奠奡奢奣奤奥<sup>SC / JP</sup> (=奧)
|-
| +10
| style="font-size: large;" |奦奧奨<sup>JP</sup> (=獎<small>->犬</small>)
|-
| +11
| style="font-size: large;" |奩奪奫奬(=獎<small>->犬</small>)
|-
| +12
| style="font-size: large;" |奭
|-
| +13
| style="font-size: large;" |奮奯
|-
| +15
| style="font-size: large;" |奰
|-
| +19
| style="font-size: large;" |奱
|-
| +21
| style="font-size: large;" |奲
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5927 מאגר Unihan - U+5927]

קטגוריה:שורשים (כתב סיני)
איז'אק (יישוב)

איז'אק (בהונגרית: Izsák) היא עיר ממוקמת במחוז באץ'-קישקון, בנפת קישקרש.

== מיקום ==
היישוב שוכן בחלק הצפון מערבי של מחוז באץ'-קישקון, 30 קילומטרים דרומית-מערבית לקצ'קמט, בערך באמצע הדרך בין מושב המחוז לבין הכפר שולט. בצד הדרום-מערבי של האזור המאוכלס של היישוב נמצא אחד האזורים המשמעותיים ביותר של הפארק הלאומי קישקונשאג, ביצת המים המתוקים הגדולה ביותר במרכז אירופה, אגם קולון בשטח של 29,620 דונם.

=== נגישות ===
כביש 52 שמחבר בין קצ'קמט לבין טרנסדנוביה, עובר בגבול הצפוני של איז'אק ולכן זהו נתיב הגישה החשוב ביותר מהאזורים הרחוקים יותר של המדינה. עם זאת, הכביש הראשי אינו עובר במרכז היישוב והעיר נחצית רק על ידי כביש 5301 שמסתעף בגבול המערבי של קצ'קמט. לאיז'אק מגיע גם קו הרכבת 152 שהייתה לו תחנה ליד מרכז העיר. עם זאת, הקו הופסק לנוסעים בשנת 2007.

== היסטוריה ==
כנסיית מיכאל הקדוש
שטח היישוב של היום - על פי ממצאים ארכאולוגיים - היה מיושב כבר בתקופת האוורים. האזכור הראשון שלו בכתב שנותר הוא בתעודת הייסוד של מנזר טיהאן בשנת 1055, שבה אגם קולון בגבול המערבי של העיירה מתואר כחלק מהמנזר בשם קולום אקווה (Culum Aqua). באותה תקופה שמו של הכפר עדיין היה אישאסי (Ischasi). בשנת 1279 בתעודה של לסלו הרביעי, מלך הונגריה (שכונה קון, כלומר הקומני) בתעודה שהעניקה זכויות יתר לקומנים מופיע המרוק בשם אישק. בשנת 1426 הוא נרשם ברישומי הכנסייה בשם Izsákegyháza. השם איז'אק ניתן למצוא לראשונה ברישומים הכנסייתיים משנת 1474.

משנת 1816 איז'אק הייתה עיר שוק, שאיבדה את דרגתה במהלך הארגון המנהלי החדש בשנת 1876.

== אתרים בעלי חשיבות ==
* פסל הפיאטה 2020הכנסייה הקלוויניסטית נבנתה בשנות ה-1700 בסגנון הבארוק.
* בגן הכנסייה הקתולית של מיכאל הקדוש מוצב פסל מונומנטלי של פייטה
* בית העירייה
* אנדרטת מלחמת העולם הראשונה ומלחמת העולם השנייה
* אנדרטה לזכר המרד ההונגרי ב-1956
* אנדרטה למהפיכת 1848 בהונגריה
* מוזיאון פאלינקה וההיסטוריה המקומית
* משחק ניגון פעמונים
* מזרקה
* באר רוטנת

== מקור השם והקהילה היהודית ==
איז'אק הוא גרסה הונגרית של השם המקראי יצחק. איזאק / איסאק נגזר מהשם הפרטי העברי מהמקור המקראי יצחק, השני משלושת האבות, בנו של אברהם ושרה. פירוש שמו מוסבר במקרא (בראשית, כ"א, ו'). יצחק היה שמו של היהודי הראשון שמתועד בהיסטוריה של גרמניה. ככל הנראה הוא היה סוחר שהתגורר בעיר אאכן, הוא מוזכר כאחד החברים בשליחות ששלח הקיסר שרלמן (קרל הגדול) אל החליף חרון אל רשיד בשנת 797.

איז'אק הוא שמה של עיירה זו בהונגריה בה התקיימה קהילה יהודית קטנה החל מהמאה ה-18. אפשר שמספר יהודים אימצו את שמה של העיירה הזאת כשם המשפחה שלהם.

אחד מרבני העיר היה הרב אברהם ישראל בצלאל רוזנבוים, אחיו של הרב עמרם פישר ובנו של הרב משה נחום רוזנבוים.

== ילידי המקום ==
* חנוך (אנטל) פישר (1826 – 1896) היה הרב של דונפלדוואר, ולאחר מכן הרב הראשי של העיר מאקו.

== גלריית תמונות ==
<gallery>
קובץ:Izsák1.jpg
קובץ:Izsák2.jpg
קובץ:Izsák4.jpg
קובץ:Izsák 2019, Fogathajtó pálya a magasból.jpg|ממוזער|מגרש מרוץ עגלות
קובץ:Izsák 2019, Táncsics Mihály általános iskola légi fotón.jpg|ממוזער|בית ספר מיהאי טאנצ'יץ' ההאויר
קובץ:Izsák látképe madártávlatból.jpg|ממוזער|תמונת איז'אק ממעוף הציפור
File:Izsák légi felvételen 2019-ben.jpg|ממוזער|איז'אק בתמונה מהאוויר ב-2019
</gallery>

== קישורים חיצוניים ==

* 
* קלרה מסנדר, [http://mek.oszk.hu/11800/11830/index.phtml: לוח השנה של איז'אק, 2005] (MEK)

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
שורש 48

שורש 48, או גוֹנג בּוּ (בסינית: 工部, פיניין: Gōng bù) הוא השורש ארבעים-ושמונה של הכתב הסיני. פירושו "מלאכה", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 17 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:工-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:工-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:工-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:工-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |工
|-
| +2
| style="font-size: large;" |左巧巨
|-
| +3
| style="font-size: large;" |巩(גם צורת SC של鞏<small>-> 革</small> )巪<sup>KO</sup>
|-
| +4
| style="font-size: large;" |巫
|-
| +6
| style="font-size: large;" | 差 <sup>גרסה SC</sup>
|-
| +7
| style="font-size: large;" | 差 <sup>TC/JP/KO</sup>
|-
| +9
| style="font-size: large;" |巯<sup>SC</sup> (= 巰)
|-
| +10
| style="font-size: large;" |巰
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5DE5 מאגר Unihan - U+5DE5]

קטגוריה:שורשים (כתב סיני)
ינס פטר מלר

ינס פטר מלר (בדנית: Jens Peter Møller; 4 באוקטובר 1783 – 29 בספטמבר 1854) היה צייר דני.

== ביוגרפיה ==
=== ראשית חייו ===
מלר היה צייר נוף ובנו של קדר. הוא נולד בפאבורג וגדל אצל קרוב משפחה בשלזוויג. יחד עם חברו הצייר כריסטופר וילהלם אקרסברג, מלר עבר לקופנהגן בשנת 1803 ללמוד באקדמיה המלכותית הדנית לאמנויות יפות. באקדמיה זכה במדליית הכסף והיה תלמידו הראשון של ניקולאי אבידגור ומאוחר יותר לימד אותו כריסטיאן אוגוסט לורנץ. 

=== קריירה ===
כריסטיאן השמיני מדנמרק תמך במלר כפטרון. במקביל החליט מלר ללמוד כיצד לשחזר ציורים. בשנת 1810 קיבל מענק נסיעות בין השאר בתמיכתו של הנסיך. מלר נסע בהתחלה לבריסל ומשם לפריז. בפריז השלים נושאים טכניים וכן עשה ציורי נוף על ידי העתקת דוגמאות מיצירות של קלוד לוריין. כאן פגש מלר שוב את אקרסברג וחי עמו בשנת 1813 עד שחברו נסע לרומא.

כבר בשנת 1814 מונה מלר לאוצר באוסף הציורים המלכותי והיה במשך שנים אחדות מורה לציור של בני דור. משנת 1841 הוא גם פיקח על הציורים בטירות המלכותיות. מלר קיבל את המדליה "Ingenio an art" בשנת 1842 על שחזור של דיוקנה של המלכה קרוליין אמאלי. משנת 1834 היה גם מפקח על אוסף הציורים של הרוזן קרל מולטקה.

בארמון כריסטינסבורג צייר מלר את ארבעת הנופים העיקריים שלו משווייץ וטירול.

אוסף הציורים המלכותי מחזיק בשמונה מתמונותיו.

מלר היה גם מורה חשוב לציירי הנוף הצעירים באקדמיה והשיג פרסים כספיים בעזרת ציורי נוף.

== גלריה ==
<gallery mode="packed" heights="180">
קובץ:Jens Peter Møller - En Prospect af Sorgenfrie Hauge over Fuglewads Mölle hen til Sellerød.png
קובץ:Jens Peter Møller - Udsigt mod København - 1821.png
קובץ:Jens Peter Møller - En kirke ved en flod i et alpelandskab - 1834.png
קובץ:Jens Peter Møller - En sommerdag ved Badstuen og Frederiksborg Slot, i forgrunden Fantasiøen - 1854.png
</gallery>

== קישורים חיצוניים ==

== הערות שוליים ==

קטגוריה:ציירים דנים
קטגוריה:דנים שנולדו ב-1783
קטגוריה:נפטרים ב-1854
כריסטיאן אוגוסט לורנץ

כריסטיאן אוגוסט לורנץ (בדנית: Christian August Lorentzen; 10 באוגוסט 1749 – 8 במאי 1828) היה צייר דני.

== ביוגרפיה ==
=== ראשית חייו ===
כריסטיאן אוגוסט לורנץ נולד בסנדרבורג, דנמרק. הוא היה בנם של הנס פיטר לורנץ ומריה כריסטינה הנסדטר. אביו היה שען. הוא הגיע לקופנהגן בסביבות 1771, שם הוא נכנס לאקדמיה המלכותית לאמנויות, אך לא ברור אם קיבל הכשרה רשמית. לאחר שהגיע לקופנהגן, שימש עד מהרה כצייר דיוקנאות. בשנים 1779 עד 1782 יצא לנסיעות כדי לפתח את כישוריו, וביקר בהולנד, באנטוורפן ובפריז שם העתיק עבודות של מאסטרים ותיקים. בשנת 1792 נסע לנורווגיה כדי לצייר לקוחות פוטנציאליים.

=== קריירה ===
לאחר שחזר הביתה בשנת 1782, הוא הפך לאמן רב תכליתי. במספר ציורים, כגון "קרב קופנהגן". 1801, במוזיאון ההיסטורי הלאומי הדני ו"הלילה הנורא". 1807, בגלריה הלאומית הדנית, הוא תיעד אירועי מפתח מהמלחמות האנגליות בין 1801 ו-1814.

מאוחר יותר בקריירה, צייר בעיקר דיוקנאות, נופים וסצנות מתוך הקומדיות של לודוויג הולברג (1684–1754).

הוא היה פרופסור באקדמיה המלכותית בקופנהגן משנת 1803 ועד מותו בשנת 1828.

הוא עקב אחרי ניקולאי אבידגור (1743–1809) כמנהל האקדמיה בשנים 1809–1810.

הוא השפיע על הדור הבא של ציירים כמו מרטינוס רורבי (1803–1848).

== גלריה ==
<gallery mode="packed" heights="180">
קובץ:Parti af Frederiksholms Kanal 1794.jpg
קובץ:Slaget paa Reden (1801 painting).jpg
קובץ:Model Class at the Copenhagen Academy.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים דנים
קטגוריה:דנים שנולדו ב-1749
קטגוריה:נפטרים ב-1828
יחידת מרעול

יחידת מִרעוֹל היא יחידת צה"ל במילואים לאיתור בני אדם על בסיס ניתוח שטח. היא שייכת לאוגדת אזור יהודה ושומרון.

ייעודה הוא איסוף מודיעין ממקורות גלויים, מעקב והתחקות אחר תנועה בשטח. היחידה פועלת בביצוע מרדפים אחר מבוקשים, באיתור אמל"ח, ובמיפוי כוחות בשטח. היחידה מורכבת מ-60 חיילי מילואים, הכוללים הידרולוגים, גאולוגים, מומחי בוטניקה, מהנדסים, מדריכי טיולים וגששים.

מפקד היחידה, נכון ל-2021, הוא רב-סרן (במיל') רועי סימון.

== היסטוריה ==
היחידה הוקמה ב-2015 בעקבות לקחי מבצע "שובו אחים" בשנת 2014.

בספטמבר 2021 פעלו לוחמי היחידה בחיפוש אחר המחבלים שנמלטו מבית הסוהר גלבוע, והביאו ללכידתם של זכריא זביידי ומוחמד קאסם עארדה באום אל-גנם ובשל כך קיבלה היחידה תעודת הערכה מהרמטכ"ל אביב כוכבי<ref></ref>.

במאי 2022 השתתפו לוחמי היחידה במבצע לאיתור וללכידתם של שני המחבלים שביצעו את הפיגוע באלעד.

באוקטובר 2023, במהלך במלחמת חרבות ברזל, השתתפו לוחמי היחידה במבצע לאיתור נעדרים בעוטף עזה.

== מפקדי היחידה ==
{| class="wikitable"
!שם המפקד
!תקופת כהונה
!הערות
|-
|רס"ן (מיל') רועי סימון
|2015 - מכהן
|
|}

==קישורים חיצוניים==
* 
* 
* 

==ביאורים==

== הערות שוליים ==

קטגוריה:אוגדת אזור יהודה ושומרון
קטגוריה:יחידות מילואים בזרוע היבשה
קטגוריה:רצח שלושת הנערים
קאנון (כומר)

תלבושת אופיינית בטקסים
קאנון (בלטינית: canonicus; ביוונית עתיקה: κανονικός. מילולית: של החוק) הוא חבר בגופים כנסייתיים. התואר מותנה בתפקיד, כאשר כהן הדת אינו משרת בתפקיד הוא לא ממשיך לשאת בתואר, עם זאת קיים תואר של קאנון כבוד (טיטולרי) הניתן ללא צורך ממשי לכהן בתפקיד.

== מקור השם וההיסטוריה שלו ==
מקור השם נובע מתפקידו המקורי של הקאנון ככהן דת זוטר שלווה לכהן דת בכיר, ניהל את משק ביתו והורה בשמו את התקנות לקהל המאמינים. תפקיד זה נזכר מן המאה השמינית. במאה ה-11 נחלקו הקאנונים בין אלה שקיבלו על עצמם את התקנון של אוגוסטינוס לפרישות ונקראים Canonici Regulares לבין אלו שלא קיבלו על עצמם נדרים ונקראים Canonici Seculares ("חילונים").

== בכנסייה הקתולית ==
כל כהן דת המשרת בקתדרלה נמנה עם הקולגיום (חבר) (או "קפיטולום - "capitulum) הקאנונים שלה, כ"עוזר בישוף". אחד מתפקידי הקולגיום הוא לבחור vicar capitular - כומר שימלא את מקומו של הבישוף בהיעדרו (מצב של sede vacante - "כיסא ריק"). קולגיום של קאנונים משרת גם בכנסיות גדולות שאינן קתדרלות (Ecclesia collegiata, כנסייה שנקראת כך משום שהיא מנוהלת על ידי קולגיום).

== בכנסייה האנגליקנית ==
בדומה לכנסייה הקתולית, כהני דת המשרתים בקתדרלה אנגליקנית נמנים עם צ'פטר (chapter מהמילה capitulum) שבראשו ניצב דיאקון (dean). כולם "חילונים". גם בכנסייה האנגליקנית יכולות להיות כנסיות שאינן קתדרלות המנוהלות על ידי חבר קאנונים (collegiate churche, למשל ווסטמינסטר אבי ששמה הרשמי "הכנסייה הקולגיאטית של פטרוס הקדוש בווסטמינסטר"). צ'פטר הקאנונים והדיקאן שבראשם הם הגוף הרשמי והחוקי לניהול הכנסייה ולבחירת הבישוף.

== קאנון לשם כבוד (טיטולרי) ==
בניגוד לעובדה שהתואר קשור למילוי תפקיד, בישוף (ומעלה) יכול להעניק תואר קאנון טיטולרי לכומר ותיק או בולט בקהילה. הדבר נפוץ בעיקר בכנסייה האנגליקנית, אך לאחר ועידת הוותיקן השנייה הוא אפשרי גם בכנסייה הקתולית.

חברי המסדר הריבוני הצבאי של מלטה הם בעלי תואר קאנון טיטולרי מעצם חברותם במסדר.

מאז שלטונו של אנרי הרביעי, מלך צרפת, לראש מדינה של צרפת מוענק על ידי האפיפיור תואר טקסי של "קאנון לשם כבוד של בזיליקת יוחנן הקדוש בלטראנו". גם כיום, נשיא צרפת נושא בתואר זה, גם אם איננו קתולי.

מלך ספרד הוא קאנון לשם כבוד בבזיליקת סנטה מריה מג'ורה.

לפני הרפורמציה באנגליה, הריבון הבריטי היה קאנון לשם כבוד של בזיליקת פאולוס הקדוש מחוץ לחומות.

== קאנון פרופסור ==
פרופסורים באוניברסיטת אוקספורד יכולים להיות קאנונים בקתדרלת כרייסט צ'רץ', פרופסורים באוניברסיטת דרהאם יכולים להיות קאנונים בקתדרלת דרהאם ופרופסורים באוניברסיטת קיימברידג' בקתדרלת אילי. כאשר המשרה הכנסייתית משמשת כמקור כספי למימון הקתדרה.

== קישורים חיצוניים ==

* [https://www.vatican.va/archive/cod-iuris-canonici/eng/documents/cic_lib2-cann460-572_en.html#CHAPTER_IV. פרק 4 בחוק הקאנוני]
* [https://www.newadvent.org/cathen/03252a.htm ערך], האנציקלופדיה הקתולית
* [https://www.tonyhj.ca/Priest/faq_priest.html#canon התייחסות לתואר קאנון של כבוד בכנסייה האנגליקנית]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תארים ותפקידים דתיים
שורש 42

שורש 42, או שְׁיַאוֹ בּוּ (בסינית: 小部, פיניין: Xiǎo bù) הוא השורש הארבעים-ושניים של הכתב הסיני. פירושו "קטן" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 41 תווים (מתוך 49,030) שניתן למצוא תחת שורש זה.

שיאו בו, 小, בעצמו הוא קומפוזיציה של שני השורשים: 亅 עם 八.

כאשר שורש 42 מרכיב תו עם יחד שורשים נוספים והוא מופיע בחלק העליון הוא יכול להופיע בצורה כזו: ⺌, כגון בתו: 尚.

== התפתחות ==
<gallery>
קובץ:小-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:小-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:小-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:小-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |小
|-
| +1
| style="font-size: large;" |尐少
|-
| +2
| style="font-size: large;" |尒(=爾<small>->爻</small>)尓(= 爾)尔<sup>SC</sup> (= 爾)尕
|-
| +3
| style="font-size: large;" |尖尗尘<sup>SC</sup> (=塵<small>->土</small>)当<sup>SC / JP</sup> (=當<small>->田</small>)
|-
| +5
| style="font-size: large;" |尙<sup>Kangxi/KO</sup> (= 尚)尚
|-
| +6
| style="font-size: large;" |尛尜尝<sup>SC</sup> (=嘗/嚐<small>->口</small>)
|-
| +9
| style="font-size: large;" |尞
|-
| +10
| style="font-size: large;" |尟尠
|-
| +11
| style="font-size: large;" |尡
|}

== לקריאה נוספת ==
<div class="mw-content-ltr">
* 
* 
</div>
== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5C0F מאגר Unihan - U+5C0F]

קטגוריה:שורשים (כתב סיני)
נקודת גרינל

תצלום היסטורי של נקודת גרינל ושל [[מפל סוויפטקרנט. צילום מעשה ידי טי. ג'יי. היילמן.]]
נקודת גרינל (באנגלית: Grinnell Point) היא שלוחה הררית בשטח הפארק הלאומי גליישר, ברכס לואיס, המהווה חלק מהרי הרוקי, במחוז גליישר שבמדינת מונטנה שבארצות הברית.

== גאוגרפיה ==
נקודת גרינל היא שלוחה של הר גרינל, הממוקם 0.34 קילומטרים מערבית - דרומית-מערבית לנקודה.

גובהה של הנקודה 2,316 מטרים מעל פני הים

נקודת גרינל היא ההר ה-1,227 בגובהו במדינת מונטנה, וההר ה-14,502 בגובהו בארצות הברית.

הנקודה ממוקמת בשטח הפארק הלאומי גליישר.

בשל יופייה של השלוחה, ובעיקר בשל מיקומו הבולט בסמוך ממערב לאגם סוויפטקרנט, שמעליו נקודת גרינל מתנשאת, וכן בשל מיקומו למול מלון מני גליישר, השלוחה היא ההר המצולם ביותר בפארק הלאומי גליישר.

בשל מיקומו הבולט, הנקודה מזוהה לרוב, בטעות, כהר גרינל.

== היסטוריה ==
=== מקור השם ===

נקודת גרינל נקראת על שמו של ההיסטוריון, האנתרופולוג וחוקר הטבע, ג'ורג' בירד גרינל (George Bird Grinnell), אשר יזם את הקמת הפארק הלאומי גליישר.

== ראו גם ==

* אגם גרינל

== לקריאה נוספת ==

<div class="mw-content-ltr">• Best Backpacking Trips in Montana, Wyoming, and Colorado, [https://books.google.co.il/books?id=UjWODwAAQBAJ&pg=PA22&lpg=PA22&dq=%22Grinnell+Point%22+Montana&source=bl&ots=tOpJPpmMq-&sig=ACfU3U3UxD_8-1Cl2UNn5wRJ8icRprC2uw&hl=en&sa=X&ved=2ahUKEwjcsoyMvYnzAhUSkRQKHR-qDCk4ZBDoAXoECA8QAw#v=onepage&q=%22Grinnell%20Point%22%20Montana&f=false Best Backpacking Trips in Montana, Wyoming, and Colorado], P 22</div>

== קישורים חיצוניים ==

* [https://www.peakbagger.com/peak.aspx?pid=4773 נקודת גרינל] באתר peakbagger
* [https://www.summitpost.org/grinnell-point/674337 נקודת גרינל] באתר summitpost
* [https://fatmap.com/routeid/136973/grinnell-glacier-hike/@48.7903268,-113.7404641,11497.4604961,-87.2280884,2.3719611,1624.0149556,satellite מפה טופוגרפית תלת־ממדית של אזור נקודת גרינל]
* [https://mapcarta.com/23656708 מפת אזור נקודת גרינל]
* [https://peakery.com/grinnell-point-montana/ נקודת גרינל] באתר peakery (מרחקים לאתרים סמוכים)
* [https://www.hikespeak.com/trails/grinnell-lake-hike-glacier/ מסלולי הליכה (טרק) סביב אגם גרינל ונקודת גרינל]

== הערות שוליים ==

גרינל, נקודת
גרינל, נקודת
גרינל, נקודת
סרוושקה

סרוושקה (בהונגרית: Szarvaskő) הוא כפר במחוז הווש בצפון מזרח הונגריה.
== היסטוריה ==
האזור היה מיושב לסירוגין מהמאה ה-13 והטירה המרכזית בו הנקראת טירת סארוואסק נבנתה בשנת 1295, והכנסייה הרומית-קתולית של סרוושקה נבנתה בשנת 1840.

בשנת 1985 סופח הכפר לאגר ובשנת 2002 חזר הכפר להיות רשות עצמאית.

בשנת 1880 חיו בסרוושקה 6 יהודים ובשנת 1910 חיו בו 3 יהודים בלבד. בשנת 1944 נרצחו יהודים מהכפר בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
ארין אוטול

ארין אוטול ב-2021
ארין מייקל אוטול (באנגלית: Erin Michael O'Toole; נולד ב-22 בינואר 1973) הוא פוליטיקאי קנדי, שעמד בראש המפלגה השמרנית של קנדה בשנים 2020–2022 וכיהן כראש האופוזיציה. אוטול היה מועמדה של המפלגה השמרנית לראשות ממשלת קנדה בבחירות שהתקיימו ב-20 בספטמבר 2021.

==ביוגרפיה==
אוטול נולד במונטריאול וגדל בפורט פרי ובאומנוויל. אוטול הצטרף לכוחות הקנדיים בשנת 1991 ולמד במכללה הצבאית המלכותית (RMC) עד 1995. הוא שירת בחיל האוויר הקנדי כנווט אוויר, ובסופו של דבר הגיע לדרגת קפטן. לאחר שירותו הפעיל, קיבל תואר במשפטים, היה עורך דין במשך כמעט עשור עד שנבחר לראשונה כחבר בית הנבחרים של קנדה מטעם דורהאם בבחירות שהתקיימו ב-26 בנובמבר 2012. בשנת 2015 כיהן אוטול לזמן קצר כשר לענייני בוגרי צבא בממשלתו השמרנית של סטיב הארפר.<ref name=":0"></ref>

בשנת 2017, התמודד לראשות המפלגה השמרנית וסיים במקום השלישי לאחר מקסים ברנייה ואנדרו שיר. ב-2020 התמודד שוב על התפקיד וניצח. הוא הציג את עצמו כשמרן אמיתי ורמז שמתחריו אינם שמרנים. אוטול זכה בהנהגת המפלגה השמרנית בעזרת חיזור אחרי האגף הסוציאלי-שמרני של המפלגה, המתנגד להפלות, להגברת הפיקוח על הנשק ולהתערבות ממשלתית בכלכלה.

באוגוסט 2021, הקדים ג'סטין טרודו, ראש ממשלת קנדה, את הבחירות וספג ביקורת מאוטול. בתחילת מערכת הבחירות רץ אוטול עם הסיסמאות "Secure the future" (להבטיח את העתיד) באנגלית ו-"Agir pour l'avenir" (לפעול למען העתיד בצרפתית. פסקאות הפתיחה של המסמך בן 160 עמודים כוללות הצהרה כי "הגיע הזמן שהשמרנים יתייחסו ברצינות לאי השוויון". השמרנים תיארו את מפלגתם כמתמקדת בכלכלה, תעסוקה, ובהתאוששות ממגפת הקורונה בקנדה. מפלגתו שמרה על כוחה ואוטול הודה בהפסד, אך הודיע בליל הבחירות כי לא יתפטר מתפקידו.<ref></ref> בחודש פברואר 2022 הודח אוטול מתפקידו בהצבעת אי אמון של מפלגתו. בספטמבר 2022 נבחר במקומו פייר פולייב לראשות המפלגה. אוטול הודיע כי לא ירוץ בבחירות הבאות לפרלמנט והתפטר מחברותו בבית הנבחרים באוגוסט 2023.

==עמדותיו==
בנושאי מדיניות חוץ, תמך בהסכם קנזו"ק, האיחוד הפוליטי והכלכלי בין קנדה, בריטניה, אוסטרליה וניו זילנד, בטענה כי ההסכם ייצור יותר מקומות עבודה לקנדים ויסייע להרחיק את קנדה מסין. הוא תמך בעידוד ייצור מקומי במידה מתונה. אוטול נחשב לידיד של ישראל, והוא הבטיח לתמוך בהעברת השגרירות הקנדית בישראל מתל אביב לירושלים.

אוטול ניסה להרחיב את קהל הבוחרים ולזכות בתמיכת המרכז הפוליטי. בשבועות שקדמו לבחירות, הדגיש אוטול כי הוא תומך בזכויות הקשורות להפלות, חזר בו מהבטחת הבחירות שלו להסיר את האיסור על כלי נשק מסוימים, והצהיר כי יגן על זכויותיהם של נשים ולהט"בים. הוא גם הבטיח ייצוג לעובדים בדירקטוריונים של תאגידים והגנה רבה יותר לעובדי קבלן – עמדות ששום מנהיג שמרני בקנדה לא נקט לפניו.<ref name=":0" />

לאחר כישלונו בבחירות מול טרודו, הודח אוטול מראשות מפלגתו ב-2 בפברואר 2022, ברוב של 73 - 45.

==קישורים חיצוניים==

* 

== הערות שוליים ==

קטגוריה:קנדים ממוצא בריטי
קטגוריה:עורכי דין קנדים
קטגוריה:אנשי צבא קנדים
קטגוריה:פוליטיקאים קנדים
קטגוריה:קנדים שנולדו ב-1973
אורבנו רטאצי

אורבנו פיו פרנצ'סקו רטאצי (באיטלקית: Urbano Pio Francesco Rattazzi; 29 ביוני 1808 – 5 ביוני 1873) היה מדינאי ופוליטיקאי איטלקי, מאבות איחוד איטליה וראש ממשלת איטליה ה-3 (ב-1862) וה-8 (ב-1867).
== ביוגרפיה ==
רטאצי נולד באלסנדריה, פיימונטה, הקיסרות הצרפתית הראשונה, ומשנת 1838 החל לעבוד בלשכת עורכי דין לאחר שהשלים את לימודיו. בשנת 1848 נשלח ללשכת הצירים של ממלכת סרדיניה בטורינו כנציג מטעם מחוז הבחירה של עיר הולדתו. דרך יכולתו הרטורית בעת דיונים הוא תרם להפלת ממשלת בלבו, ולזמן קצר החזיק בתיק שר ההדרכה הציבורית; לאחר מכן, בקבינט ג'יוברטי (1848–1849), הוא כיהן במשרת שר הפנים, ועם פרישתו של ג'יוברטי בשנת 1849 הפך למעשה לראש הממשלה. התבוסה במלחמת העצמאות האיטלקית הראשונה אילצה את רטאצי להתפטר במרץ 1849.

בחירתו לנשיא לשכת הצירים בשנת 1852 הייתה אחת התוצאות המוקדמות ביותר של ברית פוליטית בינו לבין קמילו בנסו די קאבור, קרי איחודם של אנשי הימין המתונים. לאחר שהתמנה לשר המשפטים בשנת 1853 נשא מספר הליכי רפורמה, שחלקם כללו דיכוי של מסדרי נזירים שונים. התסיסה האזרחית שנגרמה מהרפורמות הובילה אותו להתפטר מתפקידו בשנת 1858, אך נכנס שוב לקבינט בראשות לה מרמורה בשנת 1859 כשר הפנים.

כתוצאה מהמשא ומתן על העברת ניס וסבויה לידי הקיסרות הצרפתית השנייה הוא פרש פעם נוספת מהממשלה בינואר 1860. הוא מונה בידי ויטוריו אמנואלה השני, מלך איטליה לראש ממשלת איטליה במרץ 1862, לאחר פיטורי בטינו ריקאסולי, אך כתוצאה ממדיניות הדיכוי שלו כלפי ג'וזפה גריבלדי ואנשיו שפעלו באופן עצמאי הוא הודח מתפקידו בדצמבר אותה השנה. הוא התמנה בשנית לראשות הממשלה בשנת 1867, מאפריל עד אוקטובר, ולא הספיק לקדם את מדיניותו. הוא נפטר בפרוזינונה ב-5 ביוני 1873.

אשתו, עמה התחתן בשנת 1863, הייתה בתם של סר תומאס ווייס, הקונסול הבריטי באתונה, ולאטיטיה בונפרטה, אחייניתו של נפוליאון בונפרטה.

== קישורים חיצוניים ==

* 
* אורבנו רטאצי, האנציקלופדיה הבינלאומית החדשה, 1905 

קטגוריה:פוליטיקאים איטלקים
קטגוריה:ראשי ממשלת איטליה
קטגוריה:ילידי 1808
קטגוריה:נפטרים ב-1873
קמסו מארה

יוסוף קמסו מארה (בצרפתית: Youssouf Kamso Mara; נולד ב-24 בדצמבר 1994 בקונאקרי שבגינאה) הוא כדורגלן גינאי המשחק בעמדת הקשר בסלובן ליברץ ובנבחרת גינאה.

== קריירת מועדונים ==
בעונת שיחק מארה בהייר מהליגות הנמוכות בצרפת. בעונת חתם מארה בולאשים מליגת המשנה הצ'כית, ובחצי השני של העונה שיחק בהשאלה בויסוצ'ינה ייהלבה מליגת העל הצ'כית.

ב-18 ביולי 2018 חתם מארה בסלובן ליברץ מליגת העל הצ'כית. ב-30 ביולי ערך את הופעת הבכורה שלו במועדון, בהפסד 0–1 לוויקטוריה פלזן במסגרת המחזור השני בליגה לעונת . ב-14 במאי 2019 הבקיע את שער הבכורה שלו במועדון, בניצחון 0–1 על באניק אוסטרבה במסגרת בליגה. בשלוש העונות הראשונות שלו במועדון ערך מארה 83 הופעות ליגה במדי המועדון, בהן הבקיע עשרה שערים.

ב-13 בספטמבר 2021 חתם בבית"ר ירושלים. ב-26 בינואר 2022 שוחרר מבית"ר עקב מצבה הכלכלי הרעוע, אך ב-10 בפברואר שבועיים לאחר ששוחרר חזר לבית"ר ירושלים. בסוף העונה חזר לסלובן ליברץ.

== קריירה בינלאומית ==
ב-12 באוקטובר 2019 ערך מארה את הופעת הבכורה שלו בנבחרת גינאה, בהפסד 0–1 לנבחרת קומורו במשחק ידידות.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני סלובן ליברץ
קטגוריה:כדורגלני בית"ר ירושלים
קטגוריה:כדורגלני נבחרת גינאה
קטגוריה:כדורגלנים זרים בישראל
קטגוריה:ספורטאים גינאים בצרפת
קטגוריה:ספורטאים זרים בצ'כיה
קטגוריה:ספורטאים גינאים בישראל
קטגוריה:גינאים שנולדו ב-1994
תווית חומה

תווית חומה, באנגלית: Brown sticker, היא קטגוריה של קונבנציות הכרזה בברידג' המוגדרת על ידי התאגדות הברידג' העולמית (WBF) כקשות להגנה ולכן השימוש בהן מותר רק בתחרויות ברמה גבוהה.

קונבנציה המוגדרת כתווית חומה היא קונבנציה העונה לפחות על אחד מהתנאים הבאים:

# הכרזת פתיחה בטווח של 2 עד 3 העשויה לתאר יד חלשה בסדרה לא ידועה.
# הכרזת אוברקול על הכרזה טבעית בגובה 1, שאינה מבטיחה לפחות ארבעה קלפים בסדרה ידועה.
# הכרזה המראה יד חלשה דו-סדרתית שבאחת הסדרות מוגדרת כסדרה של שלושה קלפים או פחות.
# הכרזה המשמשת להגנה על הכרזה פסיכית (באנגלית: Psychic bid) או על הכרזות פסיכולוגיות שיטתיות.
רק קטגוריה אחת מוגדרת כמותרת פחות לשימוש מתווית חומה. קטגוריה זו נקראת תווית צהובה או HUM (ראשי תיבות של: Highly unusual method).
==חריגים שאינם מוגדרים כתווית חומה==
* Cue bid
* הכרזת אוברקול טבעית של 1NT 
* Multi two diamonds 
קונבנציה זו אינה מוגדרת על ידי התאגדות הברידג' העולמית כתווית חומה בגלל הפופולריות שלה. התאגדות הברידג' האמריקאית מתייחסת אליה כתווית חומה. 
==קישורים חיצוניים==
<div class="mw-content-ltr">
* [http://db.worldbridge.org/Data/Sites/1/media/documents/official-documents/Policies/WBFSystemsPolicy.pdf WBF SYSTEMS POLICY 2002, Page 3] WBF
</div>
==הערות שוליים==

קטגוריה:ברידגתווית חומה, באנגלית: Brown sticker, היא קטגוריה של קונבנציות הכרזה בברידג' המוגדרת על ידי התאגדות הברידג' העולמית (WBF) כקשות להגנה ולכן השימוש בהן מותר רק בתחרויות ברמה גבוהה.

קונבנציה המוגדרת כתווית חומה היא קונבנציה העונה לפחות על אחד מהתנאים הבאים:

# הכרזת פתיחה בטווח של 2 עד 3 העשויה לתאר יד חלשה בסדרה לא ידועה.
# הכרזת אוברקול על הכרזה טבעית בגובה 1, שאינה מבטיחה לפחות ארבעה קלפים בסדרה ידועה.
# הכרזה המראה יד חלשה דו-סדרתית שבאחת הסדרות מוגדרת כסדרה של שלושה קלפים או פחות.
# הכרזה המשמשת להגנה על הכרזה פסיכית (באנגלית: Psychic bid) או על הכרזות פסיכולוגיות שיטתיות.
רק קטגוריה אחת מוגדרת כמותרת פחות לשימוש מתווית חומה. קטגוריה זו נקראת תווית צהובה או HUM (ראשי תיבות של: Highly unusual method).
==חריגים שאינם מוגדרים כתווית חומה==
* Cue bid
* הכרזת אוברקול טבעית של 1NT 
* Multi two diamonds 
קונבנציה זו אינה מוגדרת על ידי התאגדות הברידג' העולמית כתווית חומה בגלל הפופולריות שלה. התאגדות הברידג' האמריקאית מתייחסת אליה כתווית חומה. 
==קישורים חיצוניים==
<div class="mw-content-ltr">
* [http://db.worldbridge.org/Data/Sites/1/media/documents/official-documents/Policies/WBFSystemsPolicy.pdf WBF SYSTEMS POLICY 2002, Page 3] WBF
</div>
==הערות שוליים==

קטגוריה:ברידג'
אריק פאולסן

אריק פאולסן (בדנית: Erik Pauelsen; באוקטובר 1749 – 20 בפברואר 1790) היה צייר דני בולט במיוחד בנופיו ובדיוקנאות. עם זאת, הוא לא חווה את אותה רמת הצלחה כמו ינס יול וניקולאי אבידגור, בני דורו, ובשנת 1790 התאבד.

== ביוגרפיה ==
אריק פאולסן נולד בהימרלנד בתאריך לא ידוע באוקטובר 1749. מגיל צעיר הוא החליט להיות אמן. הוא נסע לקופנהגן ולמד באקדמיה המלכותית הדנית לאמנויות יפות בשנים 1770 עד 1777 שם זכה במדליית הכסף הגדולה ובמדליית הזהב הקטנה בשנת 1775 ולבסוף במדליית הזהב הגדולה בשנת 1777 יחד עם מלגת נסיעות של האקדמיה. הוא נסע לרומא דרך המבורג, דיסלדורף ופריז וביקר בדרזדן ובברלין בדרכו חזרה. במהלך מסעותיו הפך לחבר במספר אקדמיות זרות לאמנות וזכה לתואר פרופסור בדיסלדורף.

לאחר שובו לדנמרק, הוא הפך לחבר באקדמיה לאמנות אך נשלח למלא תפקיד פרופסור על ידי יאנס יול בשנת 1784 ולאחר מכן מונה לצייר בחצר המלוכה על ידי ויגיליוס אריקסן. שינויים אלה הפכו את פאולסן לאמן מתוסכל והוא נהיה ממורמר.

הוא נשאר צייר דיוקנאות פופולרי וגם נהנה מהצלחה כצייר נוף. בשנים 1785 עד 1786 הוא עיטר חדר באחוזה של פרדריק דה קונינק בברדגאדה. העיטורים, ציורי הקיר ודלתות הבית הציגו סצנות מסביבתו של הבית הכפר של דה קונינק מצפון לקופנהגן.

בשנת 1788 נסע לנורווגיה והחזיר סדרה של ציורי נוף אשר נרכשו על ידי אספני הציורים המלכותיים. עם זאת, הוא סבל מתחושה שמזלזלים בו, לעומת עמיתיו.

בשנת 1790 הוא התאבד בקפיצה מחלון בביתו.

פאולסן בולט במיוחד בנופיו. הוא ביקר בנורווגיה וצייר את סרפספוסן (1789), בין אלה שדיוקניהם צייר היו יוהנס אוולד (כ -1780, מוזיאון פרדריקסבורג), סורן גילדנדל ואשתו (1780), ופרידרייק ברון עם בתה אידה ברון (1789).

== גלריה ==
<gallery mode="packed" heights="180">
File:Erik Pauelsen - View of the Manor of Dronninggaard across Lake Fure, North Zealand. - KMSsp882 - Statens Museum for Kunst.jpg

File:Erik Pauelsen - Tistedalen ved Frederikshald i Norge - KMS907 - Statens Museum for Kunst.jpg

File:Symbolic allegory of the Union between the three Nordic countries in 1397.png

File:Carl Frederik Stanley.jpg

File:Johanne Charlotte Sophie Zinn, née Preisler (1754-1833).jpg

File:Erik Pauelsen - Elisabeth Schneider (née van Hemert).png

File:Lambert Krahe (1781).jpg
</gallery>
== קישורים חיצוניים ==

== הערות שוליים ==

קטגוריה:ציירים דנים
קטגוריה:דנים שנולדו ב-1749
קטגוריה:נפטרים ב-1790